任辰旦

任辰旦（），字千之，號待菴，浙江紹興府蕭山縣人，清朝政治人物。

 生平 
幼年聰慧，與毛奇齡為同學。順治十四年（1657年）丁酉科浙江鄉試第四名舉人，康熙六年（1667年）丁未科三甲第八十二名進士，榜姓從母姓韓，復改回原姓。授上海縣知縣，十八年（1679年）舉博學鴻詞科，與試未中《聽雨叢談》卷04，二十二年（1683年）升兵科掌印給事中，二十五年（1686年）改大理寺丞，二十七年（1688年）丁母憂，同年因曾保舉張汧被罷職。與蕭山湘湖孫氏有“年家眷弟”之誼，三十年（1691年）撰《蕭山湘湖孫氏宗譜序》。三十一年（1692年）卒於家，享年七十歲《清史稿》（卷476）：“辰旦，字千之，浙江蕭山人。順治十三年進士。康熙初，授上海知縣。清苦自勵，敏於聽斷，數決疑獄，豪猾歛跡。催科以時，不大用鞭朴，百姓感其仁，輸納恐後。瀕海防軍將撤，密請行期，故邀軍主歡飲，宣言期須少緩，次日令下，促急行。乃厚其牛酒，道上勞軍，軍無敢遷延他顧，居民帖然。黃龍浦為吳淞江入海要口，建閘屢圮。故事，修閘必築壩，費不貲。辰旦仿浙人為梁法，度基廣狹，約丈尺伐石，識其甲乙，下之水，使善泅者厝之，悉中程。復廣左右護隄，約水就道，十閱月而工成。不病役，不糜帑，邑人頌之。縣田沒水者六千畝，賦額未除，輸者率破家。前令屢勘虛實貿亂，至是巡撫慕天顏疏請復勘。辰旦喜曰：「是吾志也。」日往來泥沙中，按舊冊履丈，釐其荒者，閱二月，費皆自辦，俸不足，出銀釧棉布償之。籍上，得減除額徵有差。十八年，舉博學鴻儒，放還故官。復以良吏薦，入為給事中，論事切直，改大理寺丞。母憂歸。旋以前廷推事詿誤落職，卒於家。”。

 著作 
著有《介和堂詩文集》二卷。

 家族 
曾祖任大隆；祖父任佐乾；父任振龍。母韓氏，崇禎十三年進士韓日將女。

 註釋 

C
Category:順治十四年丁酉科舉人
Category:清朝上海縣知縣
Category:清朝兵科掌印給事中
Category:清朝大理寺丞